procesaur/Wiki.mk huggingface dataset:
Мурска Собота

Мурска Собота (словенечки: ''Murska Sobota''; германски: ''Olsnitz''; унгарски: ''Muraszombat'') — град во североисточна Словенија и седиште на Градската општина Мурска Собота. Градот се наоѓа на реката Мура во областа Прекмурје. Мурска Сабота е регионален главен град на Помурскиот статистички регион.
1 Етимологија
Официјално, градот е познат како Мурска Собота, иако неформално обично се нарекува ''Собота'' (словенечки: ''Sobota'') од неговите жители, а ''Мурска'' (''Murska'') од луѓето од другите делови на Словенија.
Населбата првпат била потврдена во писмени документи во 1297 година како ''Белмура'' (''Belmura'') (и како ''Муразомбата'' (''Murazombatha'') во 1348 година и ''Муразумбота'' (''Murazumbota'') во 1366 година). Традиционалното германско име на градот е ''Олсниц'' (германски: ''Olsnitz''), кое потекнува од старото словенечко име ''Олшница''. Современото словенечко име е превод на унгарското име ''Муразомбат'' (''Muraszombat''), кое било официјалното име на градот до 1919 година. На унгарски, ''szombat'' значи „сабота“, што се однесува на практиката на градот да одржува саеми и панаѓури секоја недела на тој ден. На македонски името на градот би било ''Мурска Сабота.''
2 Историја
Мурска Собота бил окружен (унгарски: ''járás'') град на округот Вас во Кралството Унгарија до 1918 година. Заедно со поголемиот дел од Прекмурје, бил анектиран од Унгарија за време на Втората светска војна, од 1941 до 1944 година. Помеѓу 1944 и 1945 година бил под Нацистичка германска окупација, а советските трупи го зазедоа во мај 1945 година.
Мурска Собота порано беше најсеверниот град во Југославија, а низ историјата се префрлаше преку границите меѓу Словенија, Југославија и Унгарија. Унгарците сè уште претставуваат малцинство од 3.000 лица. Во 1919 година овде била прогласена Република Прекмурје и градот бил прогласен за главен град на новата држава. Во 1991 година, за време на Десетдневната војна меѓу Словенија и Југословенската федерална армија, Мурска Собота беше бомбардирана од воздух, без жртви или видливи штети. Денес, тој е мирен град со економија базирана на регионална администрација, лесна индустрија, трговија и бањски туризам. Во април 2006 година, градот стана седиште на новосоздадената Римокатоличка епархија Мурска Собота, која е суфраган на надбискупијата Марибор.
3 Клима
Годишните врнежи во Мурска Собота се меѓу најниските во Словенија. Се одликува со нестабилност на врнежите, чести се силни суши.
4 Збратимени градови
* Инголштат, Германија
* Витлеем, Пенсилванија, САД
* Параќин, Србија
* Керменд, Унгарија
* Подстрана, Хрватска
* Турнов, Чешка
5 Поврзано
*Словенија
*Градска општина Мурска Собота
*Градови во Словенија
Марија Ферекиди

Марија Ферекиди (роден ) — грчка слалом-кајакарка која се натпреварува од средината на 2000-та. На Летните олимписки игри во 2004 во Атина таа беше елиминирана во квалификациската рунда во дисциплината кајак К-1 жени. На Летните олимиски игри во Пекинг, Ферекиди беше елиминирана во полуфиналето во дисциплината К-1 жени.
Атина Теодора Алексополу

Атина Теодора Алексополу (родена во Атина) — грчка кануистка-спринтер која се натпреваруваше во средината на 2000-та. На Летните олимписки игри во 2004, во Атина, таа беше елиминирана во полуфиналето во дисциплината К-1 500 метри жени.
1 Наводи
*
Андреас Килингаридис

Андреас Килингаридис (|Ανδρέας Κιλιγκαρίδης) (роден , починат ) руско-грчки кану-спринтер кој се натпреваруваше во раните 2000-ти. Тој беше елиминиран во загревањата на дисциплината Ц-1 500 метри мажи, на Летните олимписки игри во 2000, по дисквалификацијата во дисциплината Ц-1 1000 метри на Летните олимписки игри 2000 во Сиднеј, Австралија. Четири години подоцна, во Атина, Килингаридис беше елиминиран во полуфиналето на дисциплината Ц-1 500 метри и Ц-1 1000 метри мажи. На последните олимписки игри тој беше исто така елимининран во двете полуфиналиња, како и во двете дисциплини (Ц-1 500 и Ц-1 1000 метри).
1 Наводи
*
Апостолос Папандреу

Апостолос Папандреу (|Απόστολος Παπανδρέου) (роден во Атина) — грчки кану-спринтер кој се натпреваруваше во средината на 2000-те. На Летните олимписки игри во 2004 во Атина, тој беше елиминиран во полуфиналето во дисциплината К-1 500 метри и на загревањата на дисциплината К-1 1000 метри.
1 Наводи
*
Кристос Цакмакис

Кристос Цакмакис (понекогаш познат како Христос Цакмакис, роден ) — германско-грчки слалом кајакар кој се натпреварува од средината на 2000-та. Се натпреварувал на две олимпијади во дисциплината Ц-1, завршувајќи на своето досегашно најдобро место (седми) на Летните олимписки игри во Пекинг 2008.
He Wasn't

"He Wasn't" е четвртиот сингл од вториот студиски албум на Аврил Лавињ, ''Under My Skin''. Песната не е издадена во САД и наместо неа е издадена песната "Fall to Pieces", но само како радио сингл. Песната е издадена во Обединетото Кралство. Пред тоа, издадена е како трет сингл во Јапонија во јуни 2004. Напишана е од Аврил Лавињ и Чантал Кревиазук.
1 Значење на песната
"He Wasn't" е за неуспешна врска меѓу Лавињ и маж кој се однесувал лошо со неа, така што дури не ѝ ја отворал вратата. Песната е брза и во неа се работи за тоа дека нејзиното момче "не е доволно добро кон неа" за разлика од другите песни на албумот ''Under My Skin''. На документарен филм на правењето на музичкото видео за "My Happy Ending", "He Wasn't" е пуштена во позадина и Лавињ се шегува, "'Тој не беше тоа што јас го сакав'...дали е тоа темата на мојата песна?".
2 Музичко видео
Видеото ја прикажува Лавињ како пее, а нејзиниот бенд свири на инструменти во позадината. Во видеото исто така има сцени каде таа танцува наоколу носејќи бели ракавици, розово здолниште и држи магично стапче (глуми самовила), а исто така има и други сцени каде таа носи ѓаволски рогови на нејзината глава (глуми ѓавол). Подоцна ќе испадне дека Аврил и нејзиниот бенд снимаат видео и потоа ќе почнат да се тепаат со храната. Аврил потоа ќе ја удри и ќе ја искрши камерата со својата гитара, а потоа ќе удри во ѕидот од хартија кој ќе пукне и во собата ќе тече розова боја. Видеото завршува со Аврил која прави шпага.
Лавињ исто така кажала дека неколку дена по снимањето на видеото кога розовата боја излегувала од ѕидовите, не можела сѐ уште да ја среди својата коса и да ја извади бојата од неа.
3 Список на песни
Австралија
(82876690742; Издаден 8 април 2005)
# "He Wasn't" (Албум верзија)
# "He Wasn't" (Верзија во живо со бенд)
# "He Wasn't" (Живо и акустично)
# "He Wasn't" (Музичко видео)
;Обединетото Кралство
# "He Wasn't" (Албум верзија)
# "He Wasn't" (Верзија во живо)
# "He Wasn't" (Музичко видео)
# Плус ексклузивнен видео дневник и други работи.
;Француски Сингл
# "He Wasn't" (Албум верзија)
# "He Wasn't" (Верзија во живо)
;Британско промо / Австралиско промо
# He Wasn't (Албум верзија)
4 Табели
"He Wasn't" не е издадена во САД, но има добиено голем успех во Обединетото Кралство искачувајќи се на #23, #25 во Австралија и #35 во Ирска. Во некои други земји синглот се искачил на многу ниски места, како во Канада каде се искачил на #92."He Wasn't" бил успешен сингл на Лавињ, искачувајќи се во топ 5 Хитови во Белгија, и топ 10 Хитови во Јапонија.
Табела (2005), Највисокапозиција
Австралија, 25
Австрија, 35
Белгија, 2
Канада, 92
Ирска, 35
Јапонија, 10
Нов Зеланд, 38
Германија, 29
Швајцарија, 43
Обединетото Кралство, 23
5 Историја на издавање
Држава, Датум, Формат, Куќа
Обединетото Кралство, 28 март 2005, ЦД сингл, Arista Records
Австралија, 8 април 2005
Германија, 18 април 2005
6 Награди
Година, Церемонија, Награда, Резултат
2005, MTV Video Music Brasil, Најдобро интернационално видео
Пан Јао

Пан Јао (роден во Кина) е кинески кану-спринтер кој се натпреварува од доцните 2000-ти. На Летните олимписки игри во 2008 година во Пекинг, тој беше елиминиран во полуфиналето на двете дисциплини К-1 500 метри мажи и К-1 1000 метри мажи.
1 Наводи
*
Список на градови во Црна Гора

Ова е список на градови во Црна Гора во кој се вклучени сите населби од градски тип, што имаат најмалку 2.000 жители. Сите наведени населби ги исполнуваат барањата за статус на град на црногорското Биро за статистика, кои вклучуваат густина на населението, процент од населението вработено во земјоделство и услуги, инфраструктура итн. Ова им овозможува на населбите, кои всушност според населението се помали од некои села да се нарекуваат градови. Најголем град во Црна Гора е главниот град Подгорица во кој живее 35,6% од градското, односно 27,5% од вкупното население во земјата.
Во Црна Гора има 21 општина со 40 урбани и 1216 селски населби.
Реден број, Град, Попис 2003, Општина, Грб
1, Подгорица, 136,473, Подгорица
2, Никшиќ, 58,212, Никшиќ
3, Плевља, 21,377, Плевља
4, Биело Поле, 15,883, Биело Поле
5, Цетиње, 15,137, Цетиње
6, Бар, 13,719, Бар
7, Херцег Нови, 12,739, Херцег Нови
8, Беране, 11,776, Беране
9, Будва, 10,918, Будва
10, Улцињ, 10,828, Улцињ
11, Рожае, 9,567, Рожае
12, Тиват, 9,467, Тиват
13, Доброта, 8,169, Котор
14, Котор, 5,341, Котор
15, Даниловград, 5,208, Даниловград
16, Мојковац, 4,120, Мојковац
17, Шкаљари, 4,002, Котор
18, Тузи, 3,789, Подгорица
19, Игало, 3,754, Херцег Нови
20, Биела, 3,748, Херцег Нови
21, Плав, 3,615, Плав
22, Буртаиши, 3,013, Бар
23, Колашин, 2,989, Колашин
24, Ибарац, 2,877, Рожае
25, Голубовци, 2,869, Подгорица
26, Ресник, 2,739, Биело Поле
27, Недакуси, 2,308, Биело Поле
28, Шушањ, 2,212, Бар
29, Рисан, 2,083, Котор
30, Озриниќи, 2,024, Никшиќ
1 Наводи
Апостол Закхеј

Апостол Закхеј (на хебрејски во превод, Закхеј значи „''чист''“) бил христијански апостол, кој бил споменет во Евангелието по Лука.
Во почетокот Закхеј работел како цариник, и бидејќи собирал данок од страна на евреите за потребите на Римското Царство, тој бил сметан за грешник . И покрај тоа, тој сакал да го види Исус Христос кога пристигнал во Ерихон, но поради тоа што бил низок по раст, не можел да го види како проповеда, се качил на едно дрво од смоква. Но според евангелието, Исус дошол и му кажал да се симне од дрвото, бидејќи сакал да го посети неговиот дом.
Овој настан предизвикал уште поголема омраза кон Закхеј, но и кон Исус. Според преданието, Исус го посетил неговиот дом и му донел спасение, а Закхеј се покаил. Поради ова, тој станал следбеник на апостол Петар, кој го поставил за епископ во новоформираната христијанска организација во Кесарија.
Лиу Хаитао

Лиу Хаитао (роден во Кина) е кинески спринт кануист. Тој се натпреварува од средината на 2000-те. Хаитао учествуваше на две олимписки игри, се избори за седмото место на дисциплината К-4 1000 метри мажи на Летните олимписки игри во Пекинг 2008.
1 Наводи
*
Girlfriend (песна на Аврил Лавињ)

„Girlfriend“ е песна од канадската пејачка-текстописец Аврил Лавињ. Песната е напишана од Лавињ, а продуцент е Dr. Luke за третиот студиски албум на Лавињ, ''The Best Damn Thing''. "Girlfriend" е издадена како водечки сингл од ''The Best Damn Thing'' на 27 февруари 2007 година. Во песната, Лавињ користи и рап музика. Било забележано дека песната има многу сличности со синглот на Тони Басил од 1982, "Mickey" и синглот на The Rubinoos од 1979, "I Wanna Be Your Boyfriend". Текстописците на претходните песни ги тужеле Лавињ и Dr. Luke за тоа.
„Girlfriend“ добил генерално позитивни критики од музичките критичари. Песната била успешна насекаде низ светот, искачувајќи се меѓу првите места во осум земји, вклучувајќи ги Канада, САД, и Австралија. Се искачила во топ десет и во некои други земји.
Во јуни 2007, бил издаден официјалниот ремикс на песната, заедно со американскиот рапер Лил Мама бил издаден. Лавињ ја изведувала песната неколкупати, вклучувајќи ја изведбата на MuchMusic Видео Наградите од 2007, на Тин Избор Наградите и на Џуно Наградите од 2007.
„Girlfriend“ добил мулти-платинска сертификација во Австралија и САД. Бил најпродаваната песна од 2007 година, со повеќе од 7.3 милиони продажби ширум светот. Во 2008, мзуичкото видео на песната станало најгледаното видео на Јутуб, а воедно и првото видео кое било прегледано повеќе од 100 милиоми пати. ''Rolling Stone'' ја ранкирал песната на триесет и седмотот место на листата „Топ 100 Песни од 2007“. Биле издадени различни верзии на песната, со рефренот испеан на повеќе јазици. Во 2010, песната била проглаесна за деведесет и четвртата најуспеша песна на деценијата.
1 Список на песни и формати
;ЦД сингл#„Girlfriend“
#„Alone“
;Јапонски ЦД сингл#„Girlfriend“ (Радио) – 3:38
#„Girlfriend“ (Инструментална) – 3:36
;Junkie XL ремикс дигитално спуштање
#„Girlfriend“ [Junkie XL Микс]
#„Girlfriend“ [Junkie XL Продолжен Микс]
;Dr. Luke ремикс [само на iTunes]
#„Girlfriend“ (Ремикс на Dr. Luke, со Лил Мама)
#„Girlfriend“ (албум верзија)
#„Girlfriend“ (оригинално музичко видео)
#„Girlfriend“ (Ремикс на Dr. Luke], со Лил Мама) [музичко видео]
;Ringle едиција
#„Girlfriend“ (Ремикс на Dr. Luke], со Лил Мама)
#„Girlfriend“ (Јапонска верзија)
#„Keep Holding On“
#Рингтон<sup>1</sup><sup>1</sup>На ЦД-то се наоѓал код за да може да се спушти дигитално
Чен Фубин

Чен Фубин (роден во Кина) е слалом-кајакар кој се натпреварува од средината на 2000-те. Тој беше елиминиран во квалификациската рунда во дисциплината Ц-2 на Летните олимписки игри во 2008, Атина, Грција.
1 Наводи
*
Чен Зонгјун

Чен Зонгјун ( во Кина) е кинески кану-спринтер кој се натпреваруваше во доцните 2000-ти. Тој заврши на петтото место во дисциплината Ц-2 1000 м на Летните олимписки игри во 2008, Пекинг, Кина.
1 Наводи
*
Список на градови во Малта

Република Малта, како една од најмалите европски држави, има само едностепена поделба на 68 општини, од који 11 имаат статус на град.
Всушност, државата е мала и многу густо населена (над 1000 жит/км<sup>2</sup>), па во неа има едно големо урбано подрачје со средиште во главниот град Ла Валета, во кој живее 80% од населението во државата.
1 Статус на град
Статусот на град на Малта не е поврзан со неговата големина, туку со неговото историско значење. Повеќето градови ги сочувале границите од минатите векови, па многу нивни предградија се поголеми од нив самите. На пример, најголемата населба (и општина) на Малта е Биркиркара, која нема статус на град. Таа е приближно трипати поголема од блиската Валета, која останала во средновековните ѕидини.
2 Список на градови
Бр., Назив на градот, Историски назив, Површина(км<sup>2</sup>), Население (31.12.2009)
1., Биргу, Città Vittoriosa, 0,5, 2.633
2., Бормла, Città Cospicua, 0,9, 5.605
3., Валета, Città Umillisima, 0,8, 6.266
4., Викторија, Città Victoria, 2,9, 6.306
5., Забар, Città Hompesch, 5,3, 14.956
6., Зебуџ, Città Rohan, 8,7, 11.485
7., Зејтун, Città Beland, 7,4, 11.360
8., Корми, Città Pintò, 5,0, 16.688
9., Мдина, Città Notabile, 0,9, 236
10., Сенглеја, Città Invicta, 0,2, 8.003
11., Сиџиви, Città Ferdinand, 19,9, 8.053
3 Поврзано
* Географија на Малта
* Демографија на Малта
* Административна поделба на Малта
Беи Гаобеи

ИКФ Светско кану првенство
Беи Габоеи (понекогаш како Гао Беибеи, родена ) е кинеска кануистка-спринтер која се
натпреваруваше во средината на 1990-тите. Таа освои сребрен медал во дисциплината К-4 500 м на ИКФ Светското кану првенство 1995 во Дизбург.
Беи исто така се натпреваруваше на Летните олимписки игри во 1996, завршувајќи на четвртото место во дисциплината к-4 500 м, и беше елиминирана во полуфиналето во дисциплината К-1 500 м на Летните олимписки игри во 1996.
1 Наводи
***
Чу Зенгјонг

Чу Зенгојнг (роден ) е кинески кану-спринтер кој се натпреваруваше во средината на 1980-те. На Летните олимписките игри во 1984, Лос Анџелес, тој беше елиминиран во дисциплината Кајак К-2 1000 метри.
1 Наводи
*
Список на NGC-објекти

Ова е список на објекти наведени во Новиот општ каталог (NGC). Во овој астрономски каталог се претежно наведени ѕвездени јата, маглини и галаксии.
*Список на NGC-објекти (1–1000)
*Список на NGC-објекти (1001–2000)
*Список на NGC-објекти (2001–3000)
*Список на NGC-објекти (3001–4000)
*Список на NGC-објекти (4001–5000)
*Список на NGC-објекти (5001–6000)
*Список на NGC-објекти (6001–7000)
*Список на NGC-објекти (7001–7840)
Динг Фуксуе

Динг Фуксуе (роден ) е кинески слалом кајакар којшто се натпреваруваше во 2000-те. Тој беше елиминиран во квалификациската рунда во дисциплината кајак К-1 на Летните олимписки игри 2008 во Пекинг.
1 Наводи
*
Фенг Лиминг

Фенг Лиминг (роден во Кина) е кинески слалом-кајакар кој се натпреварува од 2000-те. Тој беше елиминиран во полуфиналето на дисциплината кајак К-1 на Летните олимписки игри 2008 во Пекинг.
1 Наводи
*
Гао Лудунг

Гао Лудунг (р. ) — кинески кану-спринтер кој се натпреваруваше во средината на 1980-те. На Летните олимписки игри 1984 во Лос Анџелес, тој беше елиминиран во дисциплината кајак К-2 500 метри.
Гао Ји

Гао Ји (родена ) е кинеска кану-спринтерка која се натпреваруваше во средината на 2000-те. На Летните олимписки игри во 2004 во Атина, таа заврши на седмата позиција во дисциплината кајак К-4 жени.
1 Наводи
*
Поликарп Смирнски

Поликарп Смирнски бил епископ на Смирна, еден од раните Апостолски отци, директен ученик на свети Јован Богослов. Напишал, и е предмет на две дела од збирот Апостолски Отци.
Годината на негово раѓање е спекулативна, и е помеѓу 69 и 81 година, како и неговото страдање, од 155 до 167. Во раното детство Поликарп останал сирак и бил изгледан од страна на некоја вдовица по име Калиста. Тој силно го поддржувал тогашниот епископ на Смирна, Свети Вукол. Вукол го ракоположил за презвитер, а пред смртта го покажал за свој наследник во Смирна. Апостолските епископи што се собрале на погребот на Вукол го хиротонисале Поликарп за епископ.
Според христијанското верување, тој бил жив изгорен во Смирна, седиштето на неговата Епископија (денешен Измир, Турција), во времето на царот Марко Аврелиј. Три дена пред смртта Св. Поликарп прорекол дека по три дена тој ќе биде жив изгорен. По три дена тој бил уапсен и запален.
Црквата го празнува неговиот спомен на 8 март (23 февруари ст.ст.).
Иринеј Лионски

Иринеј Лионски e христијански светец, еден од големите Отци на црквата.
Иринеј е роден во Сми­р­на. Бил ученик на смирненскиот епископ свети Поликарп. Од непознати причини, Иринеј ја напуштил Смирна и отишол во Рим. Свети Иринеј бил ракоположен за презвитер од свети Поликарп и заедно со Потин проповедал во Галија (денешна Франција). Тие двајца свети мажи ставиле основи на црквите во Лион и Виена. Епископот Потин бил зат­во­рен и во затворот се упокоил. Свети Иринеј се спасил од тоа про­гон­ство, и по смртта на Потин, лионските христијани го из­бра­ле за свој епископ во 178 година.
Иринеј напишал пет книги против ересите. Во нив јасно и крас­но­речиво го изложил христијанското учење и ги побивал лаж­ни­те учители.
Све­ти Иринеј во своите постари години кажал: „јас живо помнам сè што ми раскажуваше Поликарп за своите беседи со Јован Богослов, кој­што говорел за Исус Христос, за Неговите чудеса и учење. И, Поликарп верно ни предаваше сè она што беше чул од о­че­ви­де­цот на Словото на животот. Јас, по Божја милост, сето тоа го слу­шав со внимание и го запишав не на хартија, но во срцето си”.
Гуо Даен

Гуо Даен (роден ) е кинески кану-спринтер кој се натпреваруваше во доцните 1980-ти. На Летните олимписки игри во 1988 во Сеул, тој беше елиминиран во дисциплината Ц-2 500 метри, а подоцна беше елиминиран и во дисциплината Ц-2 1000 метри.
1 Наводи
*
Зеница (град)

:''Оваа статија е за град во Босна и Херцеговина. За делот од окото со истиот назив видете тука''.
Зеница (босански, српски, хрватски: ''Zenica/Зеница'') — индустриски град во Босна и Херцеговина. Зеница е главен град на Зеничко-добојскиот кантон во Федерацијата Босна и Херцеговина. Зеница се наоѓа околу 70 километри северно од Сараево, на реката Босна. Зеница е позната по неколку туристички знаменитости, како што се старата синагога, Чаршиската џамија, австриската фонтана и старата Куќа на Хаџимазиќ.
1 Население
1.1 Население на општината
Етнички групи
година, Срби, %, Бошњаци, %, Хрвати, %, Југословени, %, други, %, Вкупно
1961, 20,369, 24.15%, 31,177, 36.97%, 20,509, 24.32%, 10,755, 12.75%, -, -%, 84,341
1971, 21,875, 19.45%, 61,204, 54.43%, 24,658, 21.93%, 2,133, 1.90%, 2,577, 2.29%, 112,447
1981, 21,204, 15.97%, 66,930, 50.42%, 23,595, 17.78%, 17,536, 13.21%, -, -%, 132,733
1991, 22,592, 15.52%, 80,377, 55.21%, 22,651, 15.56%, 15,651, 10.75%, 4,306, 2.96%, 145,577
1.2 Население на градот
Етнички групи
година, Срби, %, Бошњаци, %, Хрвати, %, Југословени, %, други, %, Вкупно
1961, 10,525, 32.41%, 5,908, 18.19%, 9,393, 28.92%, 5,517, 15.31%, -, -%, 32,476
1971, 12,779, 24.93%, 21,365, 41.68%, 13,250, 25.85%, 1,945, 3.79%, -, -%, 51,263
1981, 12,728, 20.02%, 22,146, 34.84%, 11,716, 18.43%, 14,437, 22.71%, -, -%, 63,569
1991, 18,488, 19.21%, 43,166, 44.85%, 15,917, 16.54%, 14,748, 15.32%, 3,919, 4.07%, 96,238
2 Збратимени градови
* Гелзенкирхен, Германија
* Хунедоара, Романија
* Усќудар, Турција
* Каршијака, Турција
* Крањ, Словенија
* Лилео, Шведска
* Темиртау, Казахстан
* Фиорензула ди Арда, Италија
* Залаегерсег, Унгарија
3 Поврзано
* Зеничко-добојски кантон
* Градови во Босна и Херцеговина
* Босна и Херцеговина
Елен Скок

Елен Скок (Еленски Скок или Елен Мост) — камен лачен мост во околината на с. Могорче преку Мала Река во Реканскиот регион на западна Македонија. Изграден кон средината на XVIII век од делкан камен со само еден лак според плановите и од страна на Мимар Хајрудин — архитект на Стариот мост на Неретва во Мостар и ученик на прочуениот архитект Мимар Синан.
1 Легенди
;Прва
Според првата легенда, мостот е изграден во знак на сеќавање на момчето кое за да ја одбрани честа на својата девојка убил еден турски бег. По настанот, Турците пратиле силен аскер за да го фатат. Гонет од аскерот момчето бегало и стасало до надојдената Мала Река. Во тој момент на очај и безизлез за момчето, од шумата се појавиле самовили и го претвориле во прекрасен елен, кој без проблем ја прескокнал реката. Подоцна, во знак на сеќавање на настанот, но и како благодарност до самовилите, селаните го изградиле мостот.
;Втора
Другата легенда раскажува за бегот кој со својата војска се обидувал да улови еден елен којшто постојано им бегал и никако не допуштал да му се приближат. Иако бил ранет, еленот не им се предавал ни во оној момент кога бегството речиси било невозможно. Кога се нашол на брегот на Мала Река, не двоумејќи се, скокнал на другиот крај на реката и таму починал. Восхитен од неговата храброст и упорност да достои до крај, не предавајќи му се на непријателот, бегот наредил во негова чест да се изгради мост, што ќе го симболизира тој судбоносен скок на еленот.
;Трета
На планината Стогово, во непосредна близина на селото Могорче, ловџија од селото одејќи на лов пресретнал елен. Ја подигнал пушката за да пука. Но, кога еленот го погледал, сфатил дека еленот со топлиот поглед и ставот како да го моли да не пука, да не го убива. Ловџијата бил маѓепсан, ја спуштил пушката, се доближил до еленот и почнал да го гали, а тој со главата го гушкал и го изразил своето пријателство. Така ловџијата и еленот се спријателиле и секој ден се дружеле. За средбите со еленот ловџијата им раскажал на селаните. Тие едно утро се упатиле да го бараат. Го сретнале и се обиделе да го фатат. Но, еленот почнал да бега и за да не стане плен на непознатите, се обидел да ја прескокне реката. Но, не успеал во тоа. Скокот бил за неколку педи пократок и ги скршил предните нозе. Во спомен на храброста и убавината на еленот, селаните на Могорче, кои биле прочуени мајстори, го соѕидале овој мост со невообичаена градба и архитектура.
2 Галерија
Апостол Урбан

Апостол Урбан или Урбан Македонски (наречен и Урван) — еден од Седумдесетмината апостоли. Тој, заедно со апостол Стахиј, апостол Амплиј, апостол Наркис, апостол Апелиј и апостол Аристовул биле помошници на Апостол Андреј.
Од страна на апостол Андреј бил поставен за епископ на Македонија. Починал како маченик, а неговиот ден се празнува на 31 октомври.
Апостол Урван е почитуван како светец во православието и католицизмот.
Општ каталог на маглини и јата

Општ каталог на маглини и јата (англ. ''General Catalogue of Nebulae and Clusters'', GC) — астрономски каталог од англискиот научник Џон Хершел објавен во 1864 г. Заедно со други наоди, овој каталог е основа за подоцнежниот Нов општ каталог (1880-ти), составен од Ј.Л.Е. Дрејер. Општиот каталог содржи разни маглини, заведени во 5.079 записи, од кои половина се откритија на таткто Вилијам Хершел, а половина на синот Џон. Подоца излегло и посмртно дополнување на ова издание, наречено „Општ каталог на 10.300 повеќекратни и двојни ѕвезди“ (''General Catalogue of 10,300 Multiple and Double Stars'').
1 Поврзано
* Каталог на маглини
* Нов општ каталог (NGC)
* Индекс-каталог (IC)
* Преработен нов општ каталог
* Преработен индекс-каталог
* :Категорија:NGC објекти
* :Категорија:IC објекти
Каталог на маглини

Каталог на маглини (англ. ''Catalogue of Nebulae'') — астрономски каталог од англискиот астроном Вилијам Хершел, објавен во 1786 г. Подоцна каталогот е двојно проширен со наодите на неговиот син, Џон Хершел и објавен како „Општ каталог на маглини и јата“. На ова подоцна се надополнува и Ј.Л.Е. Дрејер, па го издава неговиот „Нов општ каталог“ (NGC) - прирачно дело што се користи и ден денес од астрономите ширум светот.
1 Поврзано
* Општ каталог на маглини и јата
* Нов општ каталог (NGC)
* Индекс-каталог (IC)
* Преработен нов општ каталог
* Преработен индекс-каталог
* :Категорија:NGC објекти
* :Категорија:IC објекти
Фан Лина

ИКФ Светско кану првенство
Фан Лина е кинеска кануистка-спринтер која се натпреваруваше во раните 2000-ти. Таа освои второ место (сребрен медал) во дисциплината К-4 1000 метри жени на ИКФ Светското кану спринт првенство.
1 Наводи
**
Преработен нов општ каталог

Преработен нов општ каталог (анг. ''Revised New General Catalogue'', RNGC) и придружниот Преработен индекс-каталог (''Revised Index Catalogue'', RIC) — астрономски каталози - преработки на првичниот „Нов општ каталог“ и „Индекс-каталог“ составен од Ј.Л.Е. Дрејер. Потребата од преработка се јавила кога се востаовило дека некои од мерењата и описите на Дрејер не се исправни. овие два каталога се извор на податоци за длабоконебесни тела кај речиси сите планетариумски сметачки програми. Преработката ја извршиле астрономите Џек В. Сулентиќ и В. Г. Тифт, но и покрај ова, делото сепак занемарува многубројни грешки на Дрејер и не се обидува да ги замени грешно утврдените објекти.
1 Поврзано
* Список на NGC објекти
* Каталог на маглини
* Општ каталог на маглини и јата
* Индекс-каталог
* :Категорија:NGC објекти
* :Категорија:IC објекти
Гао Ли

ИКФ Светско кану првенство
Гао Ли е кинеска кану-спринтерка која се натпреваруваше во раните 2000-ти. Таа освои второ место (сребрен медал) во дисциплината К-4 1000 метри на ИКФ Светското кану првенство во Севиља, Шпанија.
1 Наводи
**
Ху Донгмеи

Ху Донгмеи (родена ) е кинеска кануистка-спринтер која се натпреваруваше во средината на 1990-те. На Летните олимписки игри во 1996, Атланта, таа беше елиминирана во полуфиналето во дисциплината К-2 500 метри жени.
1 Наводи
*
Флемстидово означување

Флемстидово означување (или „Флемстидов каталог“) — попис на ѕвездите, сличен на Бајеровото, освен што тука се користат бројки наместо грчки букви. Секоја ѕвезда има број и генитивен латински назив на матичното соѕвездие. Флемстидовите ознаки покриваат вкупно 2554 ѕвезди.
Броевите првично се распоредени по нагорен редослед ректасцензија во рамките на секое соѕвездуе, но денес на некои места ѕвездите се малку поместени заради прецесија. Овој метод на означување на ѕвезди за првпат се појавил во ракописот на делото „Историја на британското небо“ (''Historia Coelestis Britannica'') од Џон Флемстид, подоцна објавена од Едмонд Халеј и Исак Њутн во 1712 без одобрение од Флемстид. Конечното издание на Флемстидовиот каталог е објавено во 1725 (посмртно) и во него сосем се изоставаат бројки од ознаките.
Овој систем на означување стекнал популарност во XVIII век, а денес се користи во случај кога нема Бајерова ознака. Оние ѕвезди што имаат Бајерово означување секогаш го користат Бајеровото, а речиси никогаш Флемстидовото. Попознати ѕвезди што редовно носат Флемстидова ознака како име се 51 Pegasi и 61 Cygni. Меѓутоа, доколку Бајеровата ознака има број како наставка, тогаш Флемстидовата ознака добива предност - на пример. „55 Cancri“ почесто се среќава од „Rho-1 Cancri“.
Постојат примери на ѕвезди со Флемстидови ознаки за соѕвездија на кои не еприпаѓаат, но вакви примери има и кај Бајеровите ознаки. Причина за ова е прекројувањето на соѕвездијата штѕо е извршено во поново време.
Треба да се спомене и дека Флемстидовиот каталог содржи само ѕвезди што се гледаат од Велика Британија, па затоа ѕвездите од подалечните јужни соѕвездија немаат Флемстидови броеви. Некои ѕвезди, како блиската ѕвезда 82 Eridani, се именувани во значајниот каталог на јужната полутопка наречен ''Uranometria Argentina'' од Бенџамин Гулд, и затоа немаат вистински Флемстидови ознаки и треба да ја содржат буквата G, како на пример 82 G. Eridani. Денес овие ознаки не се во употреба, со само неколку исклучоци.
Некои ставки во Флемстидовиот каталог се грешки: на пример, Флемстид во 1690 го забележал Уран, но не го препознал како планета, туку мислел дека е ѕвезда, па затоа го завел во каталогот како ѕвезда 34 Tauri.
1 Список на соѕвездија што користат Флемстидови ознаки
Постојат 52 соѕвездија што претежно користат Флемстидови ознаки. Секое од наведените соѕвездија има список на ѕвездите што ги содржи:
*Андромеда
*Береникина Коса
*Бик
*Близнаци
*Водна Змија
*Водолија
*Воловар
*Гавран
*Голема Мечка
*Големо Куче
*Гуштер
*Девица
*Делфин
*Еднорог
*Еридан
*Ждребе
*Жирафа
*Зајак
*Змеј
*Змија
*Змијоносец
*Јарец
*Јужна Круна
*PЈужна Риба
*Касиопеја
*Кефеј
*Пегаз
*Персеј
*Пехар
*Рак
*Риби
*Рис
*Секстанс
*Скорпија
*Стрела
*Стрелец
*Терезија
*Триаголник
*Херкул
*Риби
*PЈужна Риба
*Стрела
*Стрелец
*Скорпија
*Змија
*Секстанс
*Бик
*Триаголник
*Голема Мечка
*Ursa Minor
*Девица
*Лисица
2 Поврзано
* Бајерово означување
* :Категорија:Флемстидови објекти
Црква „Св. Еремија“ - Пинтија

Свети пророк Еремија — македонски православен храм над скопската приградска населба Пинтија во местото, нарекувано од жителите на Горно Лисиче, Песја Чука. Меѓу месното население црквата се смета и нарекува манастир, таа е една од ретките цркви во Македонија посветена на овој светец пророк од Стариот завет. На патрониот празник, 13-14 мај, ручек во црквата раздаваат семејства од населбата Горно Лисиче. Околу црквата постојат камбанарија, кујна за ручање и сцена-амфитеатар на која се одржува детската културна манифестација „Цветови“.
1 Историја
Денешната црква била започната да се гради во 1989 година и била завршена во 1991 година, од страна на црковниот одбор на црквата „Св. Апостоли Петар и Павле“ - Горно Лисиче, на местото на старата помала црква која била изградена од ќерпич. Манастирот бил осветен во 1999 година од страна на митрополитот Агатангел.
Ху Мингхај

Ху Мингхај (роден ) е кинески слалом кајакар кој се натпреварува од средината на 2000-те. Тој беше елиминиран во полуфиналето во дисциплината Ц-2 слалом на Летните олимписки игри во 2008.
1 Наводи
*
Хе Ѓинг

Светско кану првенство
Хе Ѓинг (何静, ; р. во Љаонинг, Кина) е кинсека кануистка-спринтер која се натпреваруваше во средината на 2000-те. Таа освои два медала:
* сребро на Светското кану првенство 2007
* бронза на Светското кану првенство 2006
Таа се избори за седмото место на Олимпијадата во 2008 во Атина во дисциплината К-4 500 метри.
1 Наводи
***
Пинтија

Пинтија — населба во рамките на Општина Кисела Вода, односно е приградска населба на градот Скопје. Се наоѓа на 9 километри југоисточно од центарот на Скопје, помеѓу Драчево и Усје од десната страна на булеварот „Борис Трајковски“.
Населбата Пинтија е основана во поново време, односно кон крајот на 1960-тите и почетокот на 1970-тите години, како населба во која живееле работниците од околните фабрики - гиганти. Во непосредната близина на Пинтија се фабриките „ОХИС“, Стакларница, Цементарница, а во поново време многу фирми и погони како на местото на пропаднатите фабрики така и новоизградени. Во населбата живеат околу 3.000 жители, исклучиво Македонци, доселени од Прилепско, Порече и други области во Македонија. Покрај работењето во околните фабрики и погони, дел од населението се занимава претежно со овоштарство и лозарство, а во многу мал обем е и градинарството, пред сè за домашни потреби.
На ридот над населбата постои црквата (манастирот) „Свети Пророк Еремија“.
1 Образование
* подрачно училиште на ООУ „Рајко Жизофов“, чие главно училиште е во Драчево
2 Самоуправа и политика
2.1 Избирачко место
+Населба Пинтија, општина Кисела Вода - организација на избори, Број на избирачко место, Установа кадешто се наоѓа, Женски гласачи, Машки гласачи, Регистрирани гласачи
2750, ПУ „Рајко Жинзифов“, 358, 376, 734
2751, ПУ „Рајко Жинзифов“, 820, 831, 1651
Вкупно, 1.178, 1.207, 2.385
На парламентарните избори во 2024 година, гласале вкупно 1.648 жители, каде 63% од гласовите освоила Коалицијата “Твоја Македонија“ ВМРО-ДПМНЕ, 10% Коалицијата “За Европска Иднина“ - СДСМ и 16% партијата Левица.
3 Културни и природни знаменитости
* Уши — археолошко наоѓалиште во населбата, гробница од доцноантичко време
Хуанг Жипенг

Хуанг Жипенг (роден ) е кинески кануист-спринтер. Тој се натпреваруваше во доцните 2000-ти. На Летните олимписки игри 2008 во Пекинг, тој заврши на осмото место во дисциплината К-2 1000 метри, додека пак беше елиминиран во загревањата во дисциплината К-2 500 метри.
1 Наводи
*
Cold (бенд)

Cold е американски пост-гранџ бенд, формиран во 1996 година во Џексонвил, Флорида. Со четири студиски албуми, Cold има продадено повеќе од милион копии. На 17 ноември, 2006, Вард изјавил на MySpace дека групата решила да престане со својата работа. Во јули, 2008 година, било изјавено дека бендот повторно ќе се соедини за турнеја во почетокот на 2009. Нов студиски албум на бендот треба да излезе во 2011.
0.1 Музички видеа
*"Go Away" (1998)
*"Give" (1998)
*"Just Got Wicked" (2000)
*"No One" (2001)
*"End of the World" (2001)
*"Bleed" (2001)
*"Gone Away" (2002)
*"Gone Away (WWE Верзија)" (2002)
*"Stupid Girl" (2003)
*"With My Mind" (2004)
*"Happens All the Time" (2005)
*"American Dream" (2011)
Hot (песна на Аврил Лавињ)

"Hot" е песна од канадската пејачка-текстописец Аврил Лавињ продуцирана од Dr. Luke и е издадена како трет сингл од третиот студиски албум на Лавињ, ''The Best Damn Thing''. Песната има добиено Злато од ARIA.
Аврелија Кота

Аврелија Кота (лат. ''Aurelia Cotta'', 120-54 п.н.е) е мајка на римскиот диктатор Гај Јулиј Цезар (100 г. п.н.е - 44 г. п.н.е)
1 Семејство
Аврелија Кота била ќерка на Рутилија и Луциј Аврелиј Кота. Нејзиниот татко бил конзул во 119 г. п.н.е, а исто така и нејзиниот дедо (од страната на татко ѝ) бил конзул во 144 г. п.н.е. Сејемството Аврелии бил позната во ерата на римската република. Нејзината мајка, Рутилија, била член на фамилијата Рутилии, од когноменот Руфиј. Тие биле римска фамилија од конзуларен ранг.
Тројца од нејзините полубраќа биле конзули: Гај Аврелиј Кота, во 75 г. п.н.е, Марк Аврелиј Кота, во 74 г. п.н.е и Луциј Аврелиј Кота, во 65 г. п.н.е; тие биле синови на нејзината мајка Рутилија од нејзиниот втор брат со нејзиниот чичко Гај Аврелиј Кота.
Аврелија се омажила за преторот Гај Јулиј Цезар. Нејзиниот маж умрел во 85 г. п.н.е или 84 г. п.н.е. Нивни деца биле:
*Јулија Цезарис Постарата
*Јулија Цезарис Помладата (101 г. п.н.е - 51 г. п.н.е)
*Гај Јулиј Цезар (100 г. п.н.е - 44 г. п.н.е)
Шарл Месје

Шарл Месје (|Charles Messier; - ) — француски астроном, најпознат по неговиот каталог на длабоконебесни тела како маглини и ѕвездени јата наречени „Месјеови објекти“. Со каталогот Месје сакал да им помогне на набљудувачите и ловците на комети како него да ги разликуваат постојаните и минливите објекти на небото.
1 Живот
Месје е роден во Бадонвилер во областа Лотарингија (Лорена) како десетто од дванаесетте деца на судскиот редар Никола Месје и сопругата Франсоаз Б. Грандблез. Во детството му починале шест браќа и сестри, а во 1741, починал и татко му. Интересот за астрономијата му го поттикнало појавувањето на спектакуларната голема шестопашеста комета во 1744 и затемнувањето на Сонцето на 25 јули 1748.
Во 1751 г. се вработил кај Жозеф Никола Делизл, астроном на воената морнарица, кој во него создал навика за подробно запишување на она што го забележувал на небото. Првото документирано набљудување на Месје бил преминот на Меркур на 6 мај 1753.
Во 1764 Месје станал член на Кралското друштво на Британија, во 1769 бил избран за странски член на Кралската шведска академија на науките, а на 30 јуни 1770 е назначен за академик во Француската академија на науките.
Покрај овие објекти, Месје открил и 13 комети.
2 Месјеовиот каталог
Првото издание на каталогот содржело 45 објекти 1774 и е објавено во списанието на Француската академија на науките во Париз. Конечната верзија е објавена во 1781 во ''Connoissance des Temps'' („Познавање на времето“) за 1784 г.. Конечниот список на Месјеови објекти пораснал на 103 објекти.
На неколку наврати во периодот од 1921 до 1966, астрономите и историчарите наишле на докази за уште седум објекти забележани од Месје или неговиот помошник, Пјер Мешен, набргу по објавувањето на конечното издание на каталогот. Овие седум објекти (од M104 до M110, се прифатени во астрономијата како „официјални“ Месјеови објектии.
Месјеовите ознаки на објектите, од M1 до M110 се користат и денес, како во професионалната, така и во аматерската астрономија.
Каталогот не е подреден на научна основа или по местоположба, како подоцнежниот Нов општ каталог. Но сепак, Месјеовиот каталог ги опфаќа речиси сите најспектакуларни примероци од петте типа на небесни објкти - расеани маглини, планетарни маглини, расеани јата, збиени јата и галаксии. Бидејќи Месје ги открил овие објекти со телескоп со релативно мал отвор (околу 102 мм), ова значи дека тие се најсјајните и најпривлечните длабоконебесни тела што можат да се видат од европско тло. Со тоа Меијеовите објекти се и најпопуларните небесни тела за набљудување и фотографирање кај аматерите со поголема опрема. Покрај ова, речиси сите овие објекти се меѓу најблиските до нас во својата класа, што значи дека се чест предмет на изучување кај професионалците, бидејќи од нив можат да се направат мошне детални и интересни слики.
Многу од објектите во каталогот се откритие на Месјеовиот помошник, Пјер Мешен.
Во негова чест е именуван кратерот Месје на Месечината и астероидот 7359 Месје.
3 Поврзано
* Месјеов каталог
* Список на Месјеови објекти
* Месјеов маратон
3.1 Македонски
* - рубрика на порталот на Скопското астрономско друштво
3.2 Англиски
*
Мартовски иди

Мартовски иди (латински - „Idus Martii“ или „Idus Martiae“) — името на 15 март од римскиот календар, најверојатно потенцирајќи го денот на полната месечина. Поимот „иди“ се користел за петнаесеттиот ден од месеците март, мај, јули и октомври и за тринаесеттиот ден од останатите месеци. Мартовските иди биле ден на кој се одржувал фестивал посветен на богот Марс и обично биле одржувани воени паради. Во помодерните времиња, изразот „Мартовски иди“ е најдобро познат како датум на кој е убиен Гај Јулиј Цезар во 44 г. пр.н. е. Јулиј Цезар бил избоден (23 пати) до смрт од членови на Римскиот сенат предводени од Марк Јуниј Брут, Гај Касиј Лонгиниј и 60 други созаговорници.
На патот до Помпеовиот театар (каде што е извршен атентатот) Цезар бил заедно со претскажувач кој му рекол дека голема несреќа ќе му се случи најкасно до Мартовските иди. Цезар на тоа се пошегувал, „Па Мартовските иди веќе дојдоа“, на што претскажувачот одговорил: „Да, тие дојдоа, но сè уште не заминаа“. Овој состанок е популарно драматизиран во Шекспировата драма „Јулиј Цезар“ кога Цезар бил предупреден од претскажувач на иднината да „се пази од Мартовските иди“.
Проскрипција

Проскрипција (латински: ''proscriptio'') е поим користен за јавна идентификација и официјална осуда на непријатели на државата. Во Оксфордскиот англиски речник овој термин е дефиниран како „декретот за осуда на смрт или протерување“, политички употребуван збор најчесто користен за да се одобри државно убиство или протерување. Проскрипцијата претставува масовна елиминација на политичките противници или пак личните противници. Терминот е, исто така, користен за да се изрази политичкото насилство во Аргентина против приврзаниците на Хуан Доминго Перон.
1 Проскрипцијата во 82 г. п.н.е
Еден од раните примери на масовната проскрипција се одвивал во 82 г. п.н.е кога Луциј Корнелиј Сула бил назначен за диктатор ''rei publicae constituendae'' („диктатор за реконституцијата на републуката“). Сула го принудил сенатот да напише листа од луѓе кои тој ги сметал за противници на републиката и го објавил списокот во римскиот форум. Секој чие име се нашло на листата му било одземено државјанството и бил лишен од сите заштити на законот; била давана парична награда на секој информатор кој ќе пренесел информација која водела до убиство на непријателите на Сула. Ниту едно едно лице не можело да наследи имот или пари од човек на листата, а ни жена мажена за некој од истите не смеела да се премажи. Многу жртви на проскрипцијата биле обезглавени и нивните глави, на копје, биле прикажувани во форумот.
2 Проскрипцијата во 43 г. п.н.е
Проскрипцијата била повторно употребувана од страна на вториот триумвират во ноември, 43 г. п.н.е, и повторно за да се елеминираат политичките непријатели и да се наполни касата на финансискиот оддел. На некои од проскрибираните непријатели на државата им биле одземени имотите, но биле заштитени од смртта од нивните пријатели во триумвиратот (на пример Луциј Јулиј Цезар и братот на Лепид). Повеќето и не биле толку среќни, односно, за нив, смртта дошла пред време. Некои од познатите луѓе кои биле жртва на оваа проскрипција се ораторот Цицерон, неговиот брат Квинт Тулиј Цицерон (еден од легатите на Јулиј Цезар) и Марк Фавониј.
Keep Holding On

''"Keep Holding On"'' е поп рок песна од Аврил Лавињ и е темска песна на филмот ''Ерагон''."Keep Holding On" исто така се појавува како последна песна на третиот студиски албум на Лавињ, ''The Best Damn Thing'' кој е издаден на 17 април 2007. Песната има добиено Платина од RIAA и 2x Платина од CRIA.
1 Список на песни
*Европско, Австралиско Промо
#"Keep Holding On"
*Јапонско Промо
#"Keep Holding On"
#"Keep Holding On" (Инструментална Верзија)
*САД Промо
#"Keep Holding On"
#"Suggested Call Out Hook"
Ли Чанг

ИКФ Светско кану првенство
Ли Чанг (р. 4 јануари 1989) е кинески спринт-кануист кој се натпреваруваше во доцните 2000-ти. Тој освои сребрен медал во дисциплината Ц-1 500 метри на Светското кану првенство во Познањ, 2010.
Ли исто така заврши шести во дисциплината Ц-1 500 метри на Летните олимписки игри во 2008, Пекинг.
1 Наводи
*
Ке Хуа

Ке Хуа (роден ) е кинески кану-спринтер кој се натпреваруваше во доцните 1980-ти. На Летните олимписки игри во 1988 Сеул, тој беше елиминиран во дисциплината кајак Ц-2 500 метри и беше елиминиран во полуфиналето во дисциплината Ц-2 1000 метри.
1 Наводи
*
Ли Тинг

Ли Тинг (родена ) е кинеска кану-спринтерка кој се натпреваруваше во средината на 2000-те. На Летните олимписки игри 2004 во Атина, таа го освои петтото место во дисциплината К-1 500 метри жени.
1 Наводи
*
Томо Смилјаниќ - Брадина

Томо Смилјаниќ - Брадина (, – , ) — македонски и југословенски етнограф, филолог, поет, прозаист, драмски автор и публицист.
1 Животопис
Смилјаниќ бил роден во Тресонче на 13 јуни 1888 година, во големото семејство Брадиновци. Прекарот го добил по својот прадедо Сарџо Караџа Брадина. Презимето Смилјаниќ го добил во Белград, каде што како бистро момче бил прифатен од Друштвото „Св. Сава". Основното бугарско и српско училиште го завршил во родното село и во Битола, а Српската гимназија во Солун во 1906 година. Учителствувал во селата Тресонче, Долно Мелничани и Галичник (1906-1911). Се запишал на Филозофскиот факултет во Белград, но веднаш ги прекинал студиите и, во подготовките за војната против Османлиското Царство, се вратил во Македонија како српски четник. Учествувал во сите српски војни и од Крф бол испратен во Франција, каде што ги завршува студиите по географија и историја во Клермон Феран (1917–1919). По враќањето предавал во гимназиите во Тетово (1920/21) и Скопје (1921–1927), а потоа во Трговската академија во Скопје (1927–1931). Во Франција, тој ја одбранил докторската дисертација „''Нашите стари племиња Мијаците и Брсјаците во Јужна Србија''“ (1930). Потоа е народен пратеник за Галичко-дебарската околија (1931–1934), па инспектор (1935–1939) и началник на Просветното одделение на Вардарска Бановина. Патувал по Европа (1940–1941), а потоа пак се вклучил во војната против Германците кај Призрен, но се повлекол во Србија и работел во Учителската школа во Алексинац, а по 1946 година, како пензионер живеел во Белград. Истражувачката и книжевната дејност ја започнал уште како српски учител. Соработува во разни весници и списанија, но и во угледни научни зборници на скопскиот Филозофски факултет и на САН во Белград. Вршeл историско-етнографски истражувања на Мијачијата и на животот и дејноста на поистакнатите Мијаци (Партениј Зографски, Ѓорѓија Пулевски и др.), а ги проследувал и делата на П. Драганов, Крсте Мисирков и Димитрија Чуповски.
2 Библиографија
Со изданија на своите текстови во Скопје ја започнал серијата „Библиотека Маќедонија“ (1924–1928), а ја продолжил под името „''Старовремска библиотека''“ (1929), во која ја објавил стихозбирката „''Песмарица''“ што содржи и 7 песни на македонски јазик, насловени како „''Старовремски мотиви''“. Во ракопис се останати: романот „Горјани“, расказите за деца „Смиљеи босиље“, мемоарите „Моје успомене до 1912“ и др.*''На планини и друге приповетке из Македоније'', Скопје, 1924;
*''Стојна и друге приповетке из Македоније'', Скопје, 1924;
*''Седи краљ'', Скопје, 1925;
*''Канонска визитација Река'', Скопје, 1925;
*''Маќедонски печалбари''. Драма у пет чинова с певањем, Прилеп, 1927);
*''Песмарица'', Скопје, 1929;
*''Краљ слободар'' – Краљ миротворац, Скопје, 1936;
*''Идеалисти'' (првиот чин од драмата), „Јужни преглед“, Скопје, 1937.
3 Книжевност
*''Книжевното и научно дело на Томо Слилјаниќ - Брадина'', Спектар, Скопје, 1994
Саат-кула (Струмица)

Саат-кулата во Струмица се наоѓа на плоштадот „Гоце Делчев“ и е изградена како дел од неговата реконструкција во 2010 година. Кулата е висока 18 метри и има форма на рамностран триаголник. Таа има три часовници, сите со димензии од 2 метри. Часовниците поседуваат GPS-навигација која е поставена за прикажување на точното време. Како дел од кулата бил планиран и мал водопад. Кулата е донација од компанијата Адора инженеринг. Покрај кулата стојат јарболи со знамињата на Општина Струмица, НАТО, Европската Унија и нејзините земји-членки.
1 Поврзано
* Плоштад „Гоце Делчев“ (Струмица)